**Jammerbugt Distriktsforening for Menighedsråd**

**Foreningens navn og formål**

§ 1

JAMMERBUGT DISTRIKTSFORENING er en forening af menighedsråd, som sikrer medlemmerne mulighed for indflydelse på Landsforeningen af Menighedsråd. Foreningens virksomhed foregår i overensstemmelse med de til enhver tid gældende vedtægter for Landsforeningen af Menighedsråd.

Distriktsforeningen varetager menighedsrådenes interesser, fremmer deres indbyrdes samarbejde og tilbyder ydelser efter lokale behov.

Dette kan ske ved at:

* Repræsentere menighedsrådene og varetage deres interesser over for lokale og regionale kirkelige myndigheder.
* Indbyde til møder om kirkepolitiske emner.
* Tage initiativer til fremme af samarbejdet mellem menighedsrådene, herunder netværk mellem formænd, kontaktpersoner, kasserere m.fl.
* Indbyde til møder og arrangementer til fremme af fællesskabet mellem menighedsrådene
* Tage initiativer til løsning af fælles opgaver.
* Udbyde kurser for menighedsrådsmedlemmer, herunder kurser tilbudt af Landsforeningen.

**Medlemskab**

§ 2

Som medlemmer optages menighedsråd i folkekirken – Aalborg stifts Jammerbugt provsti.

Et menighedsråd, der er medlem af Distriktsforeningen, er samtidig medlem af Landsforeningen og omvendt.

Medlemsvilkårene er de samme for Distriktsforeningen som for Landsforeningen og fremgår af de til enhver tid gældende vedtægter for Landsforeningen af Menighedsråd

**Indmeldelse og udmeldelse**

§ 3

Indmeldelse og udmeldelse sker i henhold til de til enhver tid gældende vedtægter for Landsforeningen.

**Generalforsamling**

§ 4

Der holdes en årlig ordinær generalforsamling senest 12 uger før Landsforeningens delegeretmøde.

Indkaldelse til generalforsamling sker skriftligt til medlemmerne med mindst 2 måneders varsel

Forslag, der ønskes behandlet på generalforsamlingen, skal indsendes senest 1 måned før mødet Endelig dagsorden, beretning, regnskab samt indkomne forslag sendes til medlemmerne senest 14 dage før mødet.

Ethvert medlem af et menighedsråd, der er medlem af Distriktsforeningen, kan deltage i foreningens generalforsamling med stemmeret.

Generalforsamlingen træffer beslutning ved simpelt flertal, jfr. dog §§ 9, 10, 11 og 12.

Skriftlig afstemning benyttes ved personvalg, og hvis dirigenten beslutter det, eller en af deltagerne i generalforsamlingen anmoder om det.

Der kan ikke stemmes ved fuldmagt.

Ekstraordinær generalforsamling indkaldes, når bestyrelsen eller mindst 10 menighedsråd, som er medlem af Distriktsforeningen, ønsker det.

Bestyrelsen skal senest en måned efter modtagelsen af anmodningen indkalde generalforsamlingen.

Indkaldelse til ekstraordinær generalforsamling sker på samme måde og med samme varsel som til en ordinær generalforsamling. Jammerbugt Distriktsforening for Menighedsråd

**Dagsorden for generalforsamlingen**

§ 5

Dagsorden for den ordinære generalforsamling skal som minimum indeholde følgende punkter:

1. Valg af dirigent

2. Forelæggelse af bestyrelsens beretning.

3. Godkendelse af revideret regnskab.

4. Drøftelse af foreningens opgaver i det kommende år.

5. Drøftelse af budget og fastsættelse af medlemskontingent for det efterfølgende år.

6. Valg af delegerede og stedfortrædere til Landsforeningens delegeretmøde (forslag til delegerede skal

være formanden i hænde senest 1 måned før generalforsamlingen) – se note

7. Indkomne forslag (der skal være formanden i hænde senest 1 måned før generalforsamlingen).

8. Eventuelt

På den første ordinære generalforsamling efter et ordinært menighedsrådsvalg skal dagsordenen desuden indeholde følgende punkter:

* Valg af bestyrelse – for en funktionsperiode på 2 år.
* Valg af stedfortrædere til bestyrelsen – for 2 år.
* Valg af 2 revisorer – for 4 år
* Valg af 2 revisorsuppleanter – for 4 år
* Opstilling af læge og gejstlige kandidat(er) til Landsforeningens bestyrelse i henhold til Landsforeningens til enhver tid gældende vedtægter.

Valget af delegerede og stedfortrædere sker på Distriktforeningens årlige generalforsamling og i henhold til

Landsforeningens til enhver tid gældende vedtægter.

Referat af generalforsamlingen underskrives af dirigenten og formanden og sendes til medlemmerne og til Landsforeningen af Menighedsråd - samt offentliggøres på internettet.

Note vedr. Fordeling af delegerede:

Fordelingen af antal delegerede mellem distriktforeningerne i et stift og imellem provstierne i en distriktsforening sker i henhold til bestemmelserne i de til enhver tid gældende vedtægter for Landsforeningen.

**Bestyrelsen**

§ 6

Foreningen ledes af en bestyrelse bestående af 7 medlemmer, 5 lægfolk og 2 præster.

Bestyrelsen vælges på den første ordinære generalforsamling efter hvert menighedsrådsvalg og fungerer indtil der er valgt en ny bestyrelse.

Bestyrelsen konstituerer sig med formand, næstformand, kasserer og sekretær.

Kassereren, som kan vælges eksternt, meddeles prokura.

Konstitueringen gælder for funktionsperioden.

Bestyrelsen fastsætter sin egen forretningsorden.

Distriktsforeningen tegnes ved underskrift af formand og kasserer.

Bestyrelsens mødereferater sendes til medlemmerne og offentliggøres på internettet

Udtræder et bestyrelsesmedlem, eller mister vedkommende sin valgbarhed (f.eks. udtræder af sit menighedsråd), indtræder en stedfortræder for den resterende valgperiode.

**Kontingent og regnskab**

§ 7

Menighedsrådene betaler til Distriktsforeningen et årligt kontingent, som fastsættes af generalforsamlingen.

Opkrævningen af kontingent til Distriktsforeningen og Landsforeningen sker i henhold til Landsforeningens til enhver tid gældende vedtægter. Jammerbugt Distriktsforening for Menighedsråd

Foreningens reviderede regnskab forelægges til godkendelse på den ordinære generalforsamling.

Regnskabsåret er kalenderåret.

Distriktsforeningen gør sit regnskab offentligt tilgængeligt.

Der påhviler ikke bestyrelsen eller foreningens medlemsmenighedsråd nogen personlig hæftelse for foreningens forpligtelser.

**Samarbejde mellem distriktforeningerne i stiftet**

§ 8

I henhold til Landsforeningens vedtægt samarbejder stiftets distriktsforeninger om at løse opgaver af fælles interesse:

* Distriktsforeningernes bestyrelser indkaldes og mødes efter behov, dog mindst en gang årligt forud for Landsforeningens årsmøde – et forårsmøde.
* Hvert fjerde år efter nyvalg til menighedsråd og bestyrelsesvalg i distriktforeningerne vælges på forårsmødet en kontaktperson til Landsforeningen og en stedfortræder til at forestå indkaldelser og forberedelser af relevante fællesmøder for stiftets distriktsforeningers bestyrelser i den følgende 4-års periode.
* Fordeling af delegerede mellem distriktforeningerne sker i året hvor der afholdes menighedsrådsvalg, når Landsforeningens Valgbestyrelse har udmeldt antallet af delegerede for stifterne. Fordelingen mellem distriktforeningerne aftales på et møde for distriktsforeningernes bestyrelser – på grundlag af antallet af folkekirkemedlemmer i distriktforeningerne.
* Opstilling af kandidater til landsforeningens bestyrelsesvalg koordineres på forårsmødet.

**Foreningssammenlægning**

§ 9

Distriktsforeningen kan lægge sig sammen med en eller flere distriktsforeninger inden for samme stift i henhold til bestemmelserne i Landsforeningens vedtægter – respekterende bestemmelserne i § 9, 10, og 11(vedtægtsændring) § 12 (foreningsopløsning og evt. formueanvendelse).

**Vedtægtsændringer**

§ 10

Ændringer i disse vedtægter med undtagelse af § 12 om opløsning af Distriktsforeningen kan med mindst to tredjedele af de afgivne gyldige stemmer vedtages på en generalforsamling, hvor forslaget er optaget på dagsordenen.

Hvis ændringen ikke opnår mindst to tredjedele af de afgivne gyldige stemmer, kan forslaget genfremsættes på næste års generalforsamling og her vedtages med almindeligt stemmeflertal.

**§ 11**

Vedtægterne samt efterfølgende ændringer heri sendes til Landsforeningens sekretariat, hvortil også alle valg, personskifter og konstitueringer i Distriktforeningens bestyrelse meddeles.

**Distriktforeningens opløsning**

§ 12

Opløsning af foreningen kan kun finde sted, hvis et dagsordensforslag herom vedtages med to tredjedele af de afgivne gyldige stemmer på to på hinanden følgende generalforsamlinger, der er indkaldt med mindst 14 dages mellemrum.

Inden opløsning finder sted, skal Landsforeningen af Menighedsråd orienteres, herunder om menighedsrådenes muligheder for optagelse i andre distriktsforeninger.

Dagsordensforslaget om foreningens opløsning skal omfatte, hvilket kirkeligt formål foreningens eventuelle formue skal anvendes til.

Opløses Jammerbugt Distriktsforening skal generalforsamlingen tage beslutning om til hvilket kirkeligt formål en eventuel formue skal anvendes. Er dette ikke muligt, træffes beslutning herom af Stiftsrådet i Aalborg Stift.

**Vedtægtens ikrafttræden**

Denne vedtægt for JAMMERBUGT Distriktsforening er på baggrund af beslutning på Landsforeningens Delegeretmøde 2015 forelagt for foreningens generalforsamling og vedtaget den 2. marts 2016 med umiddelbar ikrafttræden.

Dirigent: Niels Bager Skadhauge

Bestyrelsen: Erik Normann, formand

Dato:2. marts 2016

Vedtægten er ændret på en ekstraordinær generalforsamling i Brovst, den 28. juni 2021, hvor der i § 5 er ændret følgende:

Funktionsperioden for bestyrelsesmedlemmer er ændret fra 4 til 2 år.

Valg af stedfortrædere til bestyrelsen ændres fra 4 til 2 år.

Der er skiftevis 3 og 2 læge medlemmer på valg. 3 medlemmer vælges i 2021 og fremdeles.

Dirigent: Sigrid Guldberg Madsen

Formand: Erik Schmidt